Beloning uitgeloof in soektog na vermiste tiener | Maroela Media
Ordette Lottering se 14-jarige dogter, Nikita, het Maandagaand spoorloos verdwyn. 'n Beloning van R2 000 is intussen uitgeloof vir enigiemand wat inligting het wat tot Nikita se opsporing kan lei.
Dié besorgde ma het egter Vrydag 'n leidraad ontvang oor waar Nikita moontlik kan wees en is besig om dit nou op te volg.
Nikita is Maandagaand omstreeks 18:00 die laaste keer by haar ouma se huis in Springs, Gauteng, gewaar.
"Sy sou tot Donderdag by haar ouma gekuier het," vertel Lottering.
"Haar ouma het ons verseker dat daar niks daardie dag gebeur het wat veroorsaak het dat sy sou wegloop nie.
"Ek en Nikita het nog 15:00 met mekaar grappies gemaak oor die foon."
Sy het 'n swart denimbroek, wit hemp en rooi baadjie ten tyde van haar verdwyning aangehad.
Lottering sê Nikita het al in die verlede weggeloop van die huis, maar sy dink nie dit is hierdie keer die geval nie.
Kan net hoop en bid dat jy lewendag gevind word meisie. Hierdie is SA die moord en verkragtig kapitaal van die wereld. 'n 14 jarige meisie wil haarself nie op straat vind in die land nie!
kyk maar by die bf se huis…
Klink soos n storie wat ek al male sonder tal gehoor het. Daar is dalk n ouer kêrel in die prentjie. Die meisies van vandag is al mooi groot op 14 en baie slim! Dalk die rede hoekom sy by die ouma oorgebly het en nie by haar ma nie.
Ons almal was jonk en het simpel dinge aangevang. Maar vandag se tye verskil en dis erger as ooit daar buite. Wonder of sommige kinders weet deur watse hel hulle hulle ouers sit. Hoop sy word vinnig gevind vir haar ouers se part.